text: Stadig flere ikke-jobklare kontanthjælpsmodtagere
  23 april 2012 kl. 06.50
  Nye tal viser, at antallet af kontanthjælpsmodtagere stiger. Især mange der ikke er "job-klare".
  I landets jobcentre bliver udfordringen med at få kontanthjælpsmodtagere i arbejde stadig vanskeligere.
  Ikke alene er der en generel stigning i antallet af kontanthjælpsmodtagere, men hele stigningen ligger i den tunge ende blandt de ikke-jobklare kontanthjælpsmodtagere. Det skriver Jyllands-Posten.
  
  Uheldig kombination
  I kommunernes jobcentre er man ikke overrasket over udviklingen.
  - Det er ikke kun en tendens hos os, men i hele landet, hvor flere og flere er ramt af en kombination af psykiske, helbredsmæssige og sociale problemer, siger jobcenterchef Lasse Kamp fra Kolding Kommune til Jyllands-Posten.
  